Νίκος Κουτσού

Ο Νίκος Κουτσού είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Ευρωπαϊκό Κόμμα την περίοδο 2006-2016. Αδερφός του είναι ο Ηγούμενος Εφραίμ της Ιεράς Πατριαρχικής και Σταυροπηγιακής Μεγίστης Μονής Βατοπεδίου του Αγίου Όρους.

Βιογραφικά στοιχεία 
Ο Νίκος Κουτσού γεννήθηκε στην Πηγή Αμμοχώστου στις 9 Νοεμβρίου 1946. Ομιλεί, πέρα από την ελληνική, την αγγλική γλώσσα. Σπούδασε οικονομικά, πολιτικές επιστήμες και νομικά στο Εθνικό και Καποδιστριακό Πανεπιστήμιο Αθηνών και δημόσια διοίκηση και δημόσιο δίκαιο στο Πάντειο Πανεπιστήμιο . Είναι επιχειρηματίας.

Είναι νυμφευμένος με την Αναστασία Μήτρου Κιτρομηλίδη και έχει ένα υιό και μία κόρη.

Πολιτική διαδρομή 
Στις 18 Φεβρουαρίου 1996 ίδρυσε τους Νέους Ορίζοντες, των οποίων διετέλεσε πρόεδρος από την ημέρα ίδρυσης τους έως το 2005 που συγχωνεύθηκαν με το Ευρωπαϊκό Κόμμα. Ο Νίκος Κουτσού αποτέλεσε ιδρυτικό στέλεχος του Ευρωπαϊκού Κόμματος και αναπληρωτής πρόεδρος του από το 2005. Επιπλέον, διετέλεσε ιδρυτικό στέλεχος του Ευρωπαϊκού Δημοκρατικού Κόμματος (Ε.D.P.) και αντιπρόεδρος του από το 1996.

Εκλέχτηκε βουλευτής βουλευτικές εκλογές του 2006 στην Εκλογική Περιφέρεια Αμμοχώστου με το Ευρωπαϊκό Κόμμα για την Θ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2011 για την Ι΄ Κοινοβουλευτική Περίοδο. 

Στις 31 Μαΐου 2013 αποχώρησε από το Ευρωπαϊκό Κόμμα. Στις 9 Ιουνίου 2013 εντάχθηκε στη Συμμαχία Πολιτών, από την οποία αποχώρησε το 2017 επειδή διαφώνησε με την υποψηφιότητα του προέδρου του κόμματος Γιώργου Λιλλήκα στις προεδρικές εκλογές του 2018.

Ως βουλευτής, διετέλεσε μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Οικονομικών και Προϋπολογισμού, της Κοινοβουλευτικής Επιτροπής Παιδείας και Πολιτισμού και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων.

Παραπομπές

Πηγές 

Βουλευτές εκλεγμένοι με το Ευρωπαϊκό Κόμμα
Βουλευτές Αμμοχώστου
Κύπριοι επιχειρηματίες
Βουλευτές Θ΄ Κοινοβουλευτικής Περιόδου (Κύπρος)
Βουλευτές Ι΄ Κοινοβουλευτικής Περιόδου (Κύπρος)